proxectonos/corpus_dominio_legal_administrativo_tmp huggingface dataset:
RESOLUCIÓN do 17 de decembro de 2013, da Dirección Xeral de Emprego e Formación, pola que se dá publicidade ás axudas concedidas ao abeiro da Orde do 26 de setembro de 2012 pola que se convocan subvencións no ámbito de colaboración coas entidades locais para a contratación de axentes de emprego e desenvolvemento local para o exercicio 2012 (Diario Oficial de Galicia número 188, do 2 de outubro).
Consellería de Traballo e Benestar — III. Outras disposicións — 08/01/2014

O artigo 9.5 da orde reguladora dispón que as resolucións de concesión serán obxecto de publicación segundo o establecido no artigo 13.4º da Lei 4/2006, do 30 de xuño, de transparencia e de boas prácticas na Administración pública galega, no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, e no artigo 15 da Lei 9/2007, do 13 de xuño, de subvencións de Galicia.
En consecuencia,
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 12.04.322A.460.0, para a contratación de axentes de emprego e desenvolvemento local en colaboración coas entidades locais (procedemento TR351B), ao abeiro da Orde do 26 de setembro de 2012 pola que se convocan subvencións no ámbito de colaboración coas entidades locais para a contratación de axentes de emprego e desenvolvemento local para o exercicio 2012 (
Diario Oficial de Galicia
número 188, do 2 de outubro).
Santiago de Compostela, 17 de decembro de 2013
RESOLUCIÓN do 17 de decembro de 2013, da Dirección Xeral de Emprego e Formación, pola que se dá publicidade ás axudas concedidas ao abeiro da Orde do 29 de febreiro de 2012 pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas entidades locais e se procede á súa convocatoria para o exercicio do ano 2012 (Diario Oficial de Galicia número 50, do 12 de marzo), modificada polas ordes do 3 de abril e 13 de xuño de 2012 (Diario Oficial de Galicia número 68 e 114, do 10 de abril e 15 de xuño, respectivamente).
Consellería de Traballo e Benestar — III. Outras disposicións — 08/01/2014

O artigo 9.7 da orde reguladora dispón que as resolucións de concesión serán obxecto de publicación segundo o establecido no artigo 13.4º da Lei 4/2006, do 30 de xuño, de transparencia e boas prácticas na Administración pública galega, no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, e no artigo 15 da Lei 9/2007, do 13 de xuño, de subvencións de Galicia.
En consecuencia,
Ordenar a publicación no Diario Oficial de Galicia das subvencións concedidas con cargo á aplicación orzamentaria 12.04.322A.460.0, para a contratación de persoas traballadoras desempregadas para a realización de obras ou servizos de interese xeral e social en colaboración coas entidades locais (procedemento TR351A), ao abeiro da Orde do 29 de febreiro de 2012 pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas entidades locais e se procede á súa convocatoria para o exercicio do ano 2012 (Diario Oficial de Galicia número 50, do 12 de marzo) modificada polas ordes do 3 de abril e 13 de xuño de 2012 (Diario Oficial de Galicia número 68 e 114, do 10 de abril e 15 de xuño, respectivamente).
Santiago de Compostela, 17 de decembro de 2013
RESOLUCIÓN do 17 de decembro de 2013, da Dirección Xeral de Emprego e Formación, pola que se dá publicidade das axudas concedidas ao abeiro da Orde do 27 de setembro de 2012 pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas entidades sen ánimo de lucro, para a prórroga da subvención para a contratación de axentes de emprego e unidades de apoio, e se procede á súa convocatoria para o ano 2012 (Diario Oficial de Galicia número 188, do 2 de outubro).
Consellería de Traballo e Benestar — III. Outras disposicións — 08/01/2014

O artigo 9.6 da orde reguladora dispón que as resolucións de concesión serán obxecto de publicación segundo o establecido no artigo 13.4º da Lei 4/2006, do 30 de xuño, de transparencia e boas prácticas na Administración pública galega; no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, e no artigo 15 da Lei 9/2007, do 13 de xuño, de subvencións de Galicia.
En consecuencia,
Ordenar a publicación no Diario Oficial de Galicia das subvencións concedidas con cargo á aplicación orzamentaria 12.04.322A.481.1 para a prórroga da subvención para a contratación de axentes de emprego e unidades de apoio en colaboración coas entidades sen ánimo de lucro (procedemento TR352B), ao abeiro da Orde do 27 de setembro de 2012 pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas entidades sen ánimo de lucro, para a prórroga da subvención para a contratación de axentes de emprego e unidades de apoio, e se procede á súa convocatoria para o ano 2012 (Diario Oficial de Galicia número 188, do 2 de outubro).
Santiago de Compostela, 17 de decembro de 2013
RESOLUCIÓN do 17 de decembro de 2013, da Dirección Xeral de Emprego e Formación, pola que se dá publicidade das axudas concedidas ao abeiro da Orde do 28 de febreiro de 2012 pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración cos órganos e organismos das administracións públicas distintas da local, universidades e entidades sen ánimo de lucro, e se procede á súa convocatoria para o ano 2012 (Diario Oficial de Galicia número 50, do 12 de marzo), modificada polas ordes do 3 de abril e 13 de xuño de 2012 (Diario Oficial de Galicia números 68 e 114, do 10 de abril e 15 de xuño, respectivamente).
Consellería de Traballo e Benestar — III. Outras disposicións — 08/01/2014

O artigo 9.7 da orde reguladora dispón que as resolucións de concesión serán obxecto de publicación de acordo co establecido no artigo 13.4º da Lei 4/2006, do 30 de xuño, de transparencia e boas prácticas na Administración pública galega; no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, e no artigo 15 da Lei 9/2007, do 13 de xuño, de subvencións de Galicia.
En consecuencia,
Ordenar a publicación no Diario Oficial de Galicia das subvencións concedidas con cargo á aplicación orzamentaria 12.04.322A.481.1 para a contratación de persoas traballadoras desempregadas para a realización de servizos de interese xeral e social en colaboración cos órganos e organismos das administracións públicas distintas da local, universidades e entidades sen ánimo de lucro (procedemento TR352A), ao abeiro da Orde do 28 de febreiro de 2012 pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración cos órganos e organismos das administracións públicas distintas da local, universidades e entidades sen ánimo de lucro, e se procede á súa convocatoria para o ano 2012 (Diario Oficial de Galicia número 50, do 12 de marzo), modificada polas ordes do 3 de abril e 13 de xuño de 2012 (Diario Oficial de Galicia nº 68 e 114, do 10 de abril e 15 de xuño de 2012, respectivamente).
Santiago de Compostela, 17 de decembro de 2013
RESOLUCIÓN do 17 de decembro de 2013 pola que se procede á publicación das subvencións concedidas no ano 2013 a entidades de acción voluntaria e a entidades locais, ao abeiro da Orde do 15 de maio de 2013 pola que se establecen as bases que rexen as subvencións enmarcadas no programa Servizo de voluntariado xuvenil.
Consellería de Traballo e Benestar — III. Outras disposicións — 08/01/2014

Por medio da Orde do 15 de maio de 2013 regúlanse as bases que rexerán as subvencións dirixidas a entidades de acción voluntaria e a entidades locais, enmarcadas no programa Servizo de voluntariado xuvenil para o ano 2013. As subvencións faranse efectivas con cargo á aplicación orzamentaria 11.06.312F.481.0 (proxecto 2013 00515), por un importe de 212.000 € (douscentos doce mil euros) para as entidades de acción voluntaria, e á aplicación 11.06.312F.460.0 (proxecto 2013 00514) por un importe de 163.808 € (cento sesenta e tres mil oitocentos oito euros) para concellos e mancomunidades de municipios.
En virtude das competencias da Consellería de Traballo e Benestar, atribuídas polo Decreto 235/2012, do 5 de decembro, polo que se fixa a estrutura orgánica da Vicepresidencia e das consellerías da Xunta de Galicia, e polo Decreto 42/2013, do 21 de febreiro, polo que se establece a estrutura orgánica da Consellería de Traballo e Benestar, e de acordo co disposto no artigo 9.1 da Orde do 15 de maio de 2013 e co artigo 15 da Lei 9/2007, do 13 de xuño, de subvencións de Galicia, procédese á publicación das subvencións concedidas a entidades de acción voluntaria e a entidades locais enmarcadas no programa Servizo de voluntariado xuvenil para o ano 2013, mediante resolución do director xeral de Xuventude e Voluntariado, por delegación da conselleira de Traballo e Benestar, segundo o disposto na disposición adicional primeira da Orde do 15 de maio de 2013. A relación de subvencións concedidas figuran como anexo desta resolución.
Santiago de Compostela, 17 de decembro de 2013
Beneficiarias: entidades de acción voluntaria de Galicia.
Aplicación orzamentaria: 11.06.312F.481.0.
Orzamento: 212.000 € (crédito orzamentario establecido pola Orde do 15 de maio de 2013 (DOG nº 99, do 27 de maio).
Beneficiarias: entidades locais.
Aplicación orzamentaria: 11.06.312F.460.0.
Orzamento: 163.808 € (crédito orzamentario establecido pola Orde do 15 de maio de 2013 (DOG nº 99, do 27 de maio).
ORDE do 13 de outubro de 2014 pola que se dispón o nomeamento dun vogal no Consello de Administración da Autoridade Portuaria de Vilagarcía de Arousa.
Consellería do Medio Rural e do Mar — II. Autoridades e persoal — 22/10/2014

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30, atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
Por proposta do Concello de Vilagarcía de Arousa o nomeamento de Rocío Llovo del Río como vogal no Consello de Administración da Autoridade Portuaria de Vilagarcía de Arousa, en representación do citado concello.
Santiago de Compostela, 13 de outubro de 2014
ORDE do 23 de outubro de 2014 pola que se modifica o prazo de execución do programa III da Orde do 3 de abril de 2014 pola que se establecen as bases reguladoras dos programas de apoio ás entidades asociativas, ás oficinas locais e a outras entidades colaboradoras da Rede Eusumo para o fomento do cooperativismo e a economía social, cofinanciada parcialmente con FSE, e procédese á súa convocatoria para o ano 2014.
Consellería de Traballo e Benestar — III. Outras disposicións — 28/10/2014

No
Diario Oficial de Galicia
nº 71, do vernes 11 de abril de 2014, publicouse a Orde do 3 de abril de 2014 pola que se procede á convocatoria dos programas de apoio ás entidades asociativas, ás oficinas locais e a outras entidades colaboradoras da Rede Eusumo para o ano 2014.
No artigo 20.3 establécese: «o período de execución para o programa III comprenderá desde o 1 de xaneiro de 2014 ata o 31 de outubro de 2014».
Diversas dificultades de carácter administrativo provocaron que a fase de instrución da orde se prolongase máis alá das datas inicialmente previstas, o que afecta os prazos de execución das actividades subvencionadas.
Por este motivo, co fin de garantir a maior eficacia posible da convocatoria das referidas axudas, cómpre adaptar o prazo de execución das axudas do programa III: Apoio ás entidades sen ánimo de lucro para a realización de actividades no marco da Rede Eusumo para o fomento do cooperativismo e a economía social, permitindo aos beneficiarios dispor de máis tempo para deseñar e executar accións de calidade e repercusión para a economía social galega.
En consecuencia co anterior, vista a Lei 9/2007, do 13 de xuño, de subvencións de Galicia, e o Decreto 11/2009, do 8 de xaneiro, polo que se aproba o seu regulamento,
Artigo único
Modifícase o artigo 20.3 da Orde do 3 de abril de 2014 pola que se establecen as bases reguladoras dos programas de apoio ás entidades asociativas, ás oficinas locais e a outras entidades colaboradoras da Rede Eusumo para o fomento do cooperativismo e a economía social para o ano 2014, que queda redactado como segue:
Artigo 20.3: «O período de execución das accións para o programa III será o comprendido entre o 1 de xaneiro de 2014 e o 14 de novembro de 2014».
Disposición derradeira
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 23 de outubro de 2014
RESOLUCIÓN do 7 de outubro de 2014 pola que se procede á publicación das subvencións concedidas en virtude da Orde do 4 de xullo de 2014 pola que se aproban as bases reguladoras e se convocan subvencións para proxectos de acción de saúde pública no campo do VIH/sida en Galicia.
Consellería de Sanidade — III. Outras disposicións — 28/10/2014

En cumprimento do disposto no artigo 15.1º da Lei 9/2007, do 13 de xuño, de subvencións de Galicia, e do artigo 16.2 da Orde do 4 de xullo de 2014 pola que se aproban as bases reguladoras e se convocan subvencións para proxectos de acción de saúde pública no campo do VIH/sida en Galicia, procédese á publicación das subvencións concedidas en virtude da devandita orde.
Crédito orzamentario inicial: 149.500 €.
Aplicación: 1002.413A.481.1.
No que se refire aos beneficiarios, importes concedidos e finalidade da subvención: véxase anexo.
Santiago de Compostela, 7 de outubro de 2014
RESOLUCIÓN do 13 de febreiro de 2014 pola que se dá publicidade ás axudas concedidas ao abeiro da Orde do 15 de novembro de 2011 pola que se establecen as bases reguladoras para a concesión, en réxime de concorrencia competitiva, das subvencións ás asociacións de comerciantes sen fins de lucro de ámbito superior ao municipal ou federacións, cofinanciadas polo Feder, no marco do programa operativo Feder Galicia 2007-2013, para a incentivación da demanda comercial, en desenvolvemento do Plan Ágora, Agora Re-comercia 2010-2013 e se procede á súa convocatoria (IN220A).
Consellería de Economía e Industria — III. Outras disposicións — 28/10/2014

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 22 das bases reguladoras da orde, procédese á publicación das subvencións concedidas por resolución do conselleiro de Economía e Industria, relacionadas no anexo e que complementan as concedidas en virtude da Resolución do 5 de marzo de 2012 (
Diario Oficial de Galicia
núm 55, do 20 de marzo), ao abeiro da Orde do 15 de novembro de 2011 pola que se establecen as bases reguladoras para a concesión, en réxime de concorrencia competitiva, das subvencións ás asociacións de comerciantes sen fins de lucro de ámbito superior ao municipal ou federacións, cofinanciadas polo Feder, no marco do programa operativo Feder Galicia 2007-2013, para a incentivación da demanda comercial, en desenvolvemento do Plan Ágora, Agora Re-comercia 2010-2013 e se procede á súa convocatoria (IN220A).
As actuacións financiaranse co crédito correspondente á aplicación orzamentaria 08.02.751A.781.1 (Asociacionismo comercial e integracións estratéxicas) por un importe de 44.656 euros.
Santiago de Compostela, 17 de outubro de 2014
ORDE do 17 de outubro de 2014 pola que se incrementa a dotación orzamentaria da Orde do 18 de febreiro de 2014 pola que se regula a aplicación dos pagamentos directos á agricultura e á gandaría e das axudas ao desenvolvemento rural para a utilización sustentable das terras agrícolas no ano 2014.
Consellería do Medio Rural e do Mar — III. Outras disposicións — 23/10/2014

A Orde da Consellería do Medio Rural e do Mar do 18 de febreiro de 2014 (DOG núm. 37, do 24 de febreiro) regula o procedemento para a solicitude, tramitación e concesión, para o ano 2014, das axudas previstas dentro do réxime do pagamento único e doutros réximes de axuda directa á agricultura e gandaría, e das axudas ao desenvolvemento rural para a utilización sustentable das terras agrícolas no ano 2014.
Na súa disposición adicional primeira, parágrafo 1, precísanse as aplicacións orzamentarias e o importe económico previsto para o financiamento das ditas axudas, e no seu parágrafo 4 sinálase que as dotacións iniciais se poderán incrementar, se for procedente, tramitando o expediente de modificación de crédito oportuno.
Coa finalidade de poder amparar todas as solicitudes das axudas especificadas no título II da orde, relativas aos pagamentos directos á agricultura e á gandaría no marco da aplicación da política agrícola común en Galicia, financiadas polo Fondo Europeo Agrícola de Garantía (Feaga) e xestionadas polo Fondo Galego de Garantía Agraria, posto que a dotación existente resulta insuficiente, a Consellería de Facenda autorizou o correspondente expediente de ampliación de crédito, polo que cómpre, mediante esta orde, incrementar a dotación orzamentaria consignada para a concesión das mencionadas axudas.
En consecuencia, e de conformidade co disposto na Lei 9/2007, do 13 de xuño, de subvencións de Galicia,
Artigo único
1. A dotación orzamentaria prevista para as axudas especificadas no título II da Orde do 18 de febreiro de 2014 (DOG núm. 37, do 24 de febreiro), conforme a disposición adicional primeira, parágrafo 1, alínea a), da dita orde, increméntase no importe de 114.279.351,60 euros, e con cargo á aplicación 12.80.713F.779.1, primas gandeiras, dos orzamentos da Comunidade Autónoma de Galicia para 2014, polo que o importe total para as axudas desta alínea e desta aplicación orzamentaria, despois deste incremento é de 165.574.187,46 euros.
2. En todo caso, a concesión das axudas reguladas na dita orde estará limitada ás dispoñibilidades orzamentarias.
Disposición adicional única
O incremento de crédito previsto no artigo único desta orde non afecta ao prazo de presentación de solicitudes establecido na devandita Orde do 18 de febreiro de 2014 (DOG núm. 37, do 24 de febreiro).
Disposición derradeira
Esta orde producirá efectos o mesmo día da súa publicación no Diario Oficial de Galicia.
Santiago de Compostela, 17 de outubro de 2014
RESOLUCIÓN do 14 de outubro de 2014 pola que se dá publicidade aos convenios de colaboración subscritos no segundo cuadrimestre do ano 2014.
Axencia Turismo de Galicia — III. Outras disposicións — 23/10/2014

O artigo 11.1 da Lei 4/2006, do 30 de xuño, de transparencia e boas prácticas na Administración pública galega (DOG núm. 136, do 14 de xullo), impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para darlle cumprimento a esa obriga,
Primeiro. Darlle publicidade á relación dos convenios de colaboración subscritos pola Axencia Turismo de Galicia, nos meses de maio, xuño, xullo e agosto do ano 2014, que se incorporan, como anexo a esta resolución.
Santiago de Compostela, 14 de outubro de 2014
RESOLUCIÓN do 20 de setembro de 2014, da Secretaría Xeral Técnica da Consellería de Economía e Industria, pola que se dá publicidade aos convenios de colaboración subscritos por esta consellería no segundo cuadrimestre do ano 2014.
Consellería de Economía e Industria — III. Outras disposicións — 23/10/2014

O artigo 11 da Lei 4/2006, do 30 de xuño, de transparencia e de boas prácticas na Administración pública galega (DOG nº 136, do 14 de xullo) impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Darlle publicidade á relación dos convenios subscritos pola Consellería de Economía e Industria nos meses de maio, xuño, xullo e agosto do ano 2014, que se incorpora como anexo a esta resolución.
Santiago de Compostela, 20 de setembro de 2014
ORDE do 9 de outubro de 2014 pola que se modifica a autorización, por cambio de titularidade e da denominación específica, do centro privado CyC Llongueras, do concello de Ourense.
Consellería de Cultura, Educación e Ordenación Universitaria — III. Outras disposicións — 24/10/2014

A titularidade do centro privado CyC Llongueras, do concello de Ourense, solicita a modificación da autorización por cambio da titularidade e da denominación específica do centro educativo pola de ART Ourense.
Mediante escritura pública notarial, outorgada ante o notario Daniel Balboa Fernández, Sara Álvarez Pérez cede a titularidade do devandito centro docente privado a favor de María Carmen Martínez Pereira.
De conformidade coa solicitude formulada, logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e na Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro. Autorizar o cambio de titularidade do centro privado CyC Llongueras, código 32020793, a favor de María Carmen Martínez Pereira.
O cambio de titularidade non afectará o réxime de funcionamento do centro educativo.
Segundo. Autorizar o cambio da denominación específica, que pasa a ser ART Ourense.
Terceiro. Esta orde dará lugar á correspondente inscrición no Rexistro de Centros da Comunidade Autónoma de Galicia.
Cuarto. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 9 de outubro de 2014
DECRETO 137/2014, do 17 de outubro, polo que se aproba o cambio de titularidade da estrada PO-334 desde a C-550 a praia América, a prol do Concello de Nigrán.
Consellería de Medio Ambiente, Territorio e Infraestruturas — III. Outras disposicións — 24/10/2014

A teor do previsto no artigo 9.4 da Lei 8/2013, do 28 de xuño, de estradas de Galicia, os cambios de titularidade das estradas ou treitos delas, cando non se trate de travesías urbanas ou treitos delas que estean incluídos no inventario de travesías da súa administración titular, deberán ser aprobados por decreto da Xunta de Galicia, por proposta da consellería competente en materia de estradas e logo do acordo entre as administracións afectadas.
A Axencia Galega de Infraestruturas, de acordo co informe emitido polos servizos competentes, formulou a proposta favorable á transferencia de titularidade da estrada PO-334 dende a C-550 a Praia América, cunha lonxitude de 1,5 km, que foi aceptada polo Concello de Nigrán.
De conformidade co anteriormente exposto, por proposta da conselleira de Medio Ambiente, Territorio e Infraestruturas, logo da deliberación do Consello da Xunta de Galicia, na súa reunión do día dezasete de outubro de dous mil catorce,
Artigo 1
Apróbase o cambio de titularidade a prol do Concello de Nigrán da estrada PO-334 dende a C-550 a Praia América, cunha lonxitude de 1,5 km.
Artigo 2
En aplicación dos números 4 e 6 do artigo 10 da Lei 8/2013, do 28 de xuño, de estradas de Galicia, o Concello de Nigrán deberá modificar o seu catálogo de estradas para incluír o cambio de titularidade a que se refire o presente decreto.
Artigo 3
A entrega dos bens formalizarase no prazo dos dous meses seguintes á publicación deste decreto no
Diario Oficial de Galicia
, mediante a sinatura da correspondente acta de entrega.
Artigo 4
Corresponderanlle ao Concello de Nigrán, a partir da formalización da entrega, todas as actividades de xestión, mantemento, conservación e explotación da vía, así como o exercicio das funcións de disciplina viaria e calquera outra que puidese corresponderlle como nova administración titular da estrada.
Disposición derradeira
O presente decreto producirá efectos desde o día seguinte ao da súa publicación no
Diario Oficial de Galicia
.
Santiago de Compostela, dezasete de outubro de dous mil catorce
RESOLUCIÓN do 13 de outubro de 2014 pola que se ordena publicar a decisión do xurado do premio Elías Valiña ao esforzo revitalizador e promocional do Camiño de Santiago.
Consellería de Cultura, Educación e Ordenación Universitaria — III. Outras disposicións — 27/10/2014

Á vista da proposta da Dirección Xeral de Patrimonio Cultural sobre a convocatoria do Premio Elías Valiña 2014 pola Orde do 10 de xuño de 2014, ao esforzo revitalizador e promocional dos camiños de Santiago, e estando conforme con ela en todos os seus termos,
1. Conceder o XIX Premio Elías Valiña ao esforzo revitalizador e promocional dos camiños de Santiago á entidade Asociación de Amigos del Camino de Santiago en Japón.
2. Facer a mención especial, prevista no artigo 1.1 da orde de convocatoria e no número 7.2 da base reguladora, a Paolo Caucci von Saucken.
Santiago de Compostela, 13 de outubro de 2014
RESOLUCIÓN do 17 de outubro de 2014, da Secretaría Xeral Técnica da Consellería de Economía e Industria, pola que se procede á publicación das subvencións concedidas en virtude da Orde do 18 de xullo de 2014 pola que se establecen as bases reguladoras para a concesión, en réxime de concorrencia non competitiva, de subvencións para fomentar a remuda comercial e se procede á súa convocatoria para o ano 2014 (código de procedemento IN216A).
Consellería de Economía e Industria — III. Outras disposicións — 27/10/2014

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 20 da orde reguladora, procédese á publicación das subvencións concedidas por resolución do conselleiro de Economía e Industria relacionadas no anexo.
Norma reguladora: Orde do 18 de xullo de 2014 pola que se establecen as bases reguladoras para a concesión, en réxime de concorrencia non competitiva, de subvencións para fomentar a remuda comercial e se procede á súa convocatoria para o ano 2014 (código de procedemento IN216A).
Finalidade da subvención: fomentar a remuda comercial.
Crédito orzamentario: 500.000,00 €.
Aplicación orzamentaria: 08.02.751A.770.1.
Santiago de Compostela, 17 de outubro de 2014
RESOLUCIÓN do 17 de outubro de 2014 pola que se convoca a xornada
Escola Galega de Administración Pública — III. Outras disposicións — 27/10/2014

Dentro do plan de actividades da Escola Galega de Administración Pública para o ano 2014 e de acordo coas funcións atribuídas pola Lei 4/1987, do 27 de maio, de creación da Escola, e pola Lei 10/1989, do 10 de xullo, de modificación da anterior, convócase, en colaboración coa Secretaría Xeral para o Deporte, a Dirección Xeral de Traballo e Economía Social e a Dirección Xeral de Xuventude e Voluntariado, a xornada A natureza voluntaria ou laboral das actividades desenvolvidas nas entidades deportivas sen ánimo de lucro. Esta actividade desenvolverase conforme as seguintes bases:
1. Obxectivos.
Informar o sector deportivo sobre os distintos encadramentos xurídicos das actividades desenvolvidas nas entidades deportivas sen ánimo de lucro por adestradores, técnicos, deportistas e outras figuras.
De forma concreta, esta xornada ten por obxectivos facilitar información práctica sobre a normativa en vigor nos ámbitos laboral e de acción voluntaria, e actualizar os coñecementos dos axentes deportivos para a mellora última das súas competencias.
2. Contidos.
Serán tratados, entre outros, os seguintes temas:
– O voluntariado deportivo.
– As relacións laborais no ámbito deportivo.
3. Destinatarios.
Responsables das entidades deportivas galegas, principalmente clubs e federacións deportivas, e interesados en xeral.
4. Desenvolvemento.
Lugar: Escola Galega de Administración Pública (EGAP); rúa Madrid, 2-4, Santiago de Compostela.
Data e horario: 6 de novembro de 2014, das 16.00 ás 20.00 horas.
Duración: 4 horas lectivas.
5. Número de prazas.
Limitado pola capacidade do local.
6. Solicitudes.
As persoas interesadas deberán formalizar a súa inscrición a través da área de matrícula da web da EGAP: https://egap.xunta.es/matricula/
As persoas solicitantes poderán obter máis información, das 8.30 ás 14.30 horas, chamando aos seguintes números: 981 54 62 41 e 981 54 62 39.
7. Prazo de inscrición.
O prazo para inscribirse estará aberto desde o día seguinte ao da publicación desta resolución no Diario Oficial de Galicia ata o 5 de novembro de 2014.
8. Modificacións.
A EGAP reservase para si facultade de interpretar e de resolver as incidencias que poidan xurdir no desenvolvemento desta xornada, así como a facultade de cancelala se o escaso número de solicitudes non xustifica a súa realización.
9. Certificado de asistencia.
Ao final da xornada entregaráselles un certificado de asistencia a aquelas persoas inscritas que participasen asiduamente e sempre que a súa asistencia sexa igual ou superior ao 90 % das horas lectivas programadas. Neste documento aparecerán de forma expresa o contido, a carga lectiva, a data, o lugar de realización e o selo oficial da institución.
Santiago de Compostela, 17 de outubro de 2014
ORDE do 13 de outubro de 2014 pola que se dispón o cesamento dun vogal do Consello de Administración da Autoridade Portuaria de Vilagarcía de Arousa.
Consellería do Medio Rural e do Mar — II. Autoridades e persoal — 22/10/2014

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
Por proposta do Concello de Vilagarcía de Arousa o cesamento de Lino Mouriño Santiago como vogal no Consello de Administración da Autoridade Portuaria de Vilagarcía de Arousa, agradecéndolle os servizos prestados.
Santiago de Compostela, 13 de outubro de 2014
RESOLUCIÓN do 13 de outubro de 2014, da Dirección Xeral de Innovación e Xestión da Saúde Pública, pola que se fai pública a celebración dun curso homologado de nivel básico para a obtención do carné de aplicador/manipulador de biocidas.
Consellería de Sanidade — III. Outras disposicións — 30/10/2014

A Orde do 30 de xullo de 1997, conxunta das consellerías de Agricultura, Gandaría e Montes e de Sanidade e Servizos Sociais, pola que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece no seu artigo 8.6 que os ministerios de Agricultura, Pesca e Alimentación e de Sanidade e Consumo comunicarán aos organismos responsables na Comunidade Autónoma a homologación dos ditos cursos e, no seu artigo 9, a obrigatoriedade de que o organismo oficial responsable publique no Diario Oficial de Galicia a información correspondente a cada curso que se vai celebrar.
En consecuencia, anúnciase a celebración dun curso de aplicador/manipulador de biocidas, nivel básico, homologado polas direccións xerais de Saúde Pública do Ministerio de Sanidade e Política Social e de Agricultura do Ministerio de Medio Ambiente, Rural e Mariño, solicitado pola entidade Sanea Control, S.L., de acordo coas seguintes bases:
1. Denominación do curso.
Curso para a capacitación de aplicadores/manipuladores de produtos biocidas. Nivel básico.
2. Entidade organizadora.
Sanea Control, S.L.
3. Datas.
Os días 8, 15 e 22 de novembro de 2014.
4. Lugar de celebración.
5. Número de prazas.
Máximo 25 alumnos.
6. Dirixido a.
Todo o persoal auxiliar das empresas que apliquen e/ou manipulen produtos biocidas.
7. Criterios de selección.
Por rigorosa orde de recepción de inscricións.
8. Presentación de solicitudes.
Solicitude segundo o modelo do anexo I.
9. Programa.
10. Certificado de superación do curso:
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polos alumnos e, en caso de superalas, expedirá o certificado correspondente co cal poderá solicitar á Dirección Xeral de Innovación e Xestión da Saúde Pública da Consellería de Sanidade, o carné de aplicador/manipulador de biocidas, nivel básico.
Santiago de Compostela, 13 de outubro de 2014
Entidade organizadora: Sanea Control, S.L.
Datas: os días 8, 15 e 22 de novembro de 2014.
Lugar de celebración do curso:
Duración: 20 horas teórico/prácticas e 1 hora de avaliación.
Horario: das 7.00 ás 14.00 horas.
Nº de prazas: máximo 25 alumnos.
Presentación de solicitudes: enviarase, como data límite o 31 de outubro de 2014, a ficha de inscrición xunto cunha copia do DNI, fotografía tamaño carné e xustificante de pago a Sanea Control, S.L., avenida da Mahía, 106, baixo, 15220 Bertamiráns, Ames (A Coruña). Teléfono: 981 88 69 24/639 60 63 81. Fax: 881 24 29 45, e-mail saneacontrol@sanea.org
Criterio de selección: por rigorosa orde de recepción da solicitude.
RESOLUCIÓN do 15 de outubro de 2014 de cesamento dun membro do Comité Autonómico de Ética da Investigación de Galicia e o nomeamento do seu substituto.
Consellería de Sanidade — II. Autoridades e persoal — 29/10/2014

A Secretaría do Comité Ético de Investigación Clínica de Galicia enviou o 9 de outubro de 2014 un escrito á Secretaría Xeral Técnica da Consellería de Sanidade no que comunica o cesamento por petición propia dun membro deste comité, María Teresa Vázquez Pumariño.
Antecedentes:
O Decreto 63/2013, do 11 de abril, regula os comités de ética de investigación clínica de Galicia. No relativo á súa composición, o artigo 5.4 sinala que os membros deste comité «serán designados/as e nomeados/as pola persoa titular da consellería competente en materia de sanidade, por proposta da Secretaría Xeral Técnica, garantindo en todo caso a representación equilibrada entre homes e mulleres».
En aplicación do que dispón este artigo, mediante a Resolución do 17 de setembro de 2013, que se publicou no DOG núm. 181, do 23 de setembro, concedeuse a acreditación do Comité Autonómico de Ética de Investigación de Galicia, estableceuse a súa sede e nomeáronse como membros as persoas que se relacionaban no seu anexo. Entre elas figuraba María Teresa Vázquez Pumariño, diplomada universitaria en Enfermaría. Xerencia de Xestión Integrada de Ourense, Verín e O Barco de Valdeorras.
Consideracións legais e técnicas:
O punto 7 do artigo 5 do arriba citado Decreto 63/2013, do 11 de abril, dispón: «o nomeamento efectuarase por un período coincidente co de vixencia da acreditación do Comité, aínda que poderá ser revogado, ben por solicitude de baixa da persoa interesada, ben por se ter modificado as circunstancias que motivaron a súa designación de modo que supoña a perda dos requisitos para integrar o Comité, ou ben por incumprimento notorio das súas funcións, ao criterio do Comité, e logo audiencia do/a interesado/a».
Logo de ver o que se expuxo, e de acordo coa proposta que efectuou a Secretaría Xeral Técnica desta consellería,
Revogar o nomeamento de María Teresa Vázquez Pumariño, por petición propia á súa solicitude, como membro do Comité Autonómico de Ética de Investigación de Galicia.
Así mesmo, nomear a María José Ferreira Díaz, diplomada en Enfermaría e procedente do Hospital Universitario Lucus Augusti, coa finalidade de manter os requisitos para a acreditación dese comité.
Santiago de Compostela, 15 de outubro de 2014
RESOLUCIÓN do 22 de outubro de 2014 pola que se incrementa a dotación orzamentaria da Resolución do 8 de xullo de 2014 pola que se regula o procedemento para a distribución de froitas frescas ao alumnado de centros escolares e se convoca para o curso escolar 2014/15.
Fondo Galego de Garantía Agraria — III. Outras disposicións — 29/10/2014

A Resolución do Fondo Galego de Garantía Agraria do 8 de xullo de 2014 (DOG núm. 136, do 18 de xullo) regula o procedemento para a distribución de froitas frescas ao alumnado de centros escolares e a convocatoria das axudas para o curso 2014/15.
No artigo 20 «Financiamento» establécese que serán cofinanciadas polo Fondo Europeo Agrícola de Garantía (Feaga) nun 75 %, e con fondos propios da Xunta de Galicia por un 25 %.
Igualmente neste artigo, precísanse as aplicacións orzamentarias e o importe económico previsto para o financiamento das ditas axudas para o curso 2014/15: 15.000 euros para o exercicio 2014 e 290.000 euros para o exercicio 2015.
No parágrafo 2, sinálase que as dotacións iniciais se poderán incrementar, se for procedente, con outros fondos procedentes do Fondo Europeo Agrícola de Garantía, dos orzamentos xerais do Estado e da Comunidade Autónoma tramitando o expediente de modificación de crédito oportuno.
Coa finalidade de poder atender o IVE relativo as actividades que se subvencionan, detalladas no artigo 3 da resolución, que non é elixible, e debido á existencia na mesma aplicación e proxecto de remanentes de fondos propios libres da Comunidade Autónoma, cómpre, mediante esta resolución, incrementar a dotación orzamentaria consignada para a concesión das mencionadas axudas.
En consecuencia, e de conformidade co disposto na Lei 9/2007, do 13 de xuño, de subvencións de Galicia
Artigo único
1. A dotación orzamentaria prevista para as axudas especificadas no artigo 3 da Resolución do 8 de xullo de 2014 (DOG núm. 136, do 18 de xullo), conforme o artigo 20 parágrafo 2, incrementase no importe de 600 euros para o exercicio 2014 e 11.600 euros para o exercicio 2015, e con cargo á aplicación 12.80.713F.779.0, plan de consumo de froitas na escola, dos orzamentos da Comunidade Autónoma de Galicia para 2014, polo que o importe total para estas axudas, despois deste incremento é de 317.200 euros.
2. En todo caso, a concesión das axudas reguladas na dita resolución estará limitada ás dispoñibilidades orzamentarias.
Disposición adicional única
O incremento de crédito previsto no artigo único desta resolución non afecta o prazo de presentación de solicitudes establecido na Resolución do 8 de xullo de 2014 (DOG núm. 136, do 18 de xullo).
Disposición derradeira única
Esta resolución producirá efectos o mesmo día da súa publicación no
Diario Oficial de Galicia.
Santiago de Compostela, 22 de outubro de 2014
ORDE do 22 de outubro de 2014 pola que se amplía o prazo de presentación da documentación xustificativa establecido na Orde do 16 de xaneiro de 2014 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder), no marco do programa operativo Feder Galicia 2007-2013, e se procede á súa convocatoria para o ano 2014 (IN519B).
Consellería de Economía e Industria — III. Outras disposicións — 29/10/2014

O día 23 de xaneiro de 2014 publicouse no
Diario Oficial de Galicia
a Orde do 16 de xaneiro de 2014 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder), no marco do programa operativo Feder Galicia 2007-2013, e se procede á súa convocatoria para o ano 2014 (IN519B).
No artigo 19.1 das bases establécese que os concellos beneficiarios terán ata o 15 de novembro de 2014 para presentar a documentación xustificativa da subvención. Tendo en conta a data de resolución das devanditas axudas, motivada polo elevado volume de solicitudes recibidas, o longo proceso de avaliación e resolución destas e co fin de viabilizar os procesos de execución e xustificación por parte dos beneficiarios resultantes, sen que con iso se cause prexuízo a terceiros, considérase necesario ampliar o prazo de xustificación.
De acordo co anterior, vista a Lei 9/2007, do 13 de xuño, de subvencións de Galicia, e o Decreto 11/2009, do 8 de xaneiro, polo que se aproba o seu regulamento,
Artigo único
Amplíase ata o día 30 de novembro de 2014 (inclusive) o prazo para a execución e xustificación dos investimentos que foron obxecto de subvención ao abeiro da Orde do 16 de xaneiro de 2014 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder), no marco do programa operativo Feder Galicia 2007-2013, e se procede á súa convocatoria para o ano 2014 (IN519B).
Disposición derradeira
A presente orde entrará en vigor o mesmo día da súa publicación no
Diario Oficial de Galicia
.
Santiago de Compostela, 22 de outubro de 2014
RESOLUCIÓN do 30 de outubro de 2014 pola que se modifica a Resolución do 8 de maio de 2014 pola que se aproban as bases reguladoras das subvencións aos proxectos dinamizadores das áreas rurais de Galicia para proxectos de equipamentos térmicos de biomasa, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se anuncia a convocatoria para o ano 2014.
Axencia Galega de Desenvolvemento Rural — III. Outras disposicións — 31/10/2014

A Resolución do 8 de maio de 2014 pola que se aproban as bases reguladoras das subvencións aos proxectos dinamizadores das áreas rurais de Galicia para proxectos de equipamentos térmicos de biomasa, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se anuncia a convocatoria para o ano 2014 (DOG nº 92, do 15 de maio), establece no seu artigo 5 que «O prazo límite para a execución dos investimentos vinculados aos proxectos subvencionados e para a xustificación dos gastos será o 31 de outubro de 2014».
Debido ao atraso na tramitación administrativa e ao elevado número de solicitudes, non foi posible resolver a convocatoria outorgando aos beneficiarios tempo suficiente como para executar os proxectos tendo en conta o contido do artigo 19 das bases reguladoras da convocatoria.
Co obxecto de non lles causar un prexuízo aos beneficiarios das axudas, dada a práctica imposibilidade de executar ou adxudicar e executar as obras, segundo tipo de beneficiario, nos prazos previstos no artigo 19 das bases reguladoras, e unha vez tramitado o oportuno expediente,
Artigo único.
Modificación da Resolución do 8 de maio de 2014 pola que se aproban as bases reguladoras das subvencións aos proxectos dinamizadores das áreas rurais de Galicia para proxectos de equipamentos térmicos de biomasa
O artigo 5 da Resolución do 8 de maio de 2014 pola que se aproban as bases reguladoras das subvencións aos proxectos dinamizadores das áreas rurais de Galicia para proxectos de equipamentos térmicos de biomasa, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se anuncia a convocatoria para o ano 2014, queda redactado nos seguintes termos:
«Os investimentos xustificaranse documentalmente de acordo co disposto nas bases reguladoras. O prazo límite para a execución dos investimentos vinculados aos proxectos subvencionados e para a xustificación dos gastos será o 21 de novembro de 2014. O feito de non xustificar correctamente os ditos investimentos devirá en perda do dereito ao cobramento da axuda concedida».
Disposición adicional única
Os beneficiarios de axudas que presentasen a renuncia prevista no artigo 29 das bases reguladoras poderán continuar, se así o decidiren, co procedemento na fase de xustificación acolléndose ao novo prazo establecido nesta resolución.
Santiago de Compostela, 30 de outubro de 2014
RESOLUCIÓN do 23 de outubro de 2014 pola que se dá publicidade ás axudas concedidas ao abeiro da Resolución do 4 de marzo de 2014, pola que se establecen as bases reguladoras para a concesión, en réxime de concorrencia competitiva, das subvencións a establecementos de turismo rural, establecementos hoteleiros, apartamentos e vivendas turísticas, campamentos de turismo, axencias de viaxes, cafetarías, bares, restaurantes e empresas de servizos turísticos complementarios, nos procesos de certificación, seguimento e renovación das correspondentes normas UNE, co obxecto da obtención e/ou mantemento da marca Q de calidade turística do Instituto para a Calidade Turística Española (ICTE), cofinanciadas polo Fondo Europeo de Desenvolvemento Rexional no marco do programa operativo Feder Galicia 2007-2013, T.P. 5.57.2, e se procede á súa convocatoria para o ano 2014.
Axencia Turismo de Galicia — III. Outras disposicións — 31/10/2014

En cumprimento do disposto no artigo 15.1 da Lei 9/1997, do 13 de xuño, de subvencións de Galicia, e no artigo 13.4 da Lei 4/2006, do 30 de xuño, de transparencia e boas prácticas na Administración pública galega, así como no artigo 20 das bases reguladoras da convocatoria,
Facer público, no
Diario Oficial de Galicia
e na páxina web da Axencia Turismo de Galicia (http://turismo.xunta.es//), o resultado do proceso de concesión das subvencións previstas con cargo á aplicación orzamentaria 04.A2.761A.770.0, cun crédito orzamentario de 84.285,24 € e que figuran no anexo desta resolución, concedidas ao abeiro da Resolución do 4 de marzo de 2014 pola que se establecen as bases reguladoras para a concesión, en réxime de concorrencia competitiva, das subvencións a establecementos de turismo rural, establecementos hoteleiros, apartamentos e vivendas turísticas, campamentos de turismo, axencias de viaxes, cafetarías, bares, restaurantes e empresas de servizos turísticos complementarios, nos procesos de certificación, seguimento e renovación das correspondentes normas UNE, co obxecto da obtención e/ou mantemento da marca Q de calidade turística do Instituto para a Calidade Turística Española (ICTE), cofinanciadas polo Fondo Europeo de Desenvolvemento Rexional no marco do programa operativo Feder Galicia 2007-2013, T.P. 5.57.2, e se procede á súa convocatoria para o ano 2014.
Santiago de Compostela, 23 de outubro de 2014